ZAPISNIK 41. SJEDNICE VMO BORONGAJ LUGOVI
održane 19. rujna 2024., 19:00h, u prostorijama MS Borongaj Lugovi, Vukomerec 41.

Prisutni članovi:
1. Ivana Perković
2. Bruno Rižmarić
3. Petar Miočević
4. Ivica Milković
5. [bookmark: _heading=h.gjdgxs]Lidija Klanjec

Predsjednica VMO uvodno konstatira kako su prisutni svi članovi Vijeća te kako Vijeće može pravovaljano donositi odluke.
Predsjednica stavlja na glasanje zapisnik 40. sjednice VMO Borongaj Lugovi koji je prihvaćen jednoglasno bez rasprave.
Predsjednica predlaže izmjenu dnevnog reda na način da se doda točka “Prijedlog spajanja MO Borongaj Lugovi i MO Vukomerec.” Predsjednica takav izmijenjeni dnevni red stavlja na glasanje te je on prihvaćen jednoglasno bez rasprave.



D N E V N I   R E D

1. Izmjena Poslovnika o radu VMO Borongaj Lugovi
2. Prijedlog spajanja MO Borongaj Lugovi i MO Vukomerec
3. Aktualna komunalna problematika
4. Izvješća, pitanja i prijedlozi



Ad. 1. Izmjena Poslovnika o radu VMO Borongaj Lugovi
	Predsjednica VMO nazočnim članovima predstavlja izmijenjeni Poslovnik o radu VMO Borongaj Lugovi, koji su članovi Vijeća dobili u radnim materijalima za sjednicu.
	Vijeće  jednoglasno bez rasprave donosi



ODLUKU
o izmjeni Poslovnika o radu Vijeća Mjesnog odbora Borongaj Lugovi


Članak 1.

	U Poslovniku o radu Vijeća Mjesnog odbora Borongaj Lugovi , donesenog na 25. sjednici, 8. svibnja 2023.., u članku 40. stavak 2. mijenja se i glasi:
	„Poziv za sjednicu dostavlja se članovima Vijeća najkasnije tri dana prije održavanja sjednice, osim u slučajevima kada se odlučuje o izboru predsjednika i potpredsjednika Vijeća, mandatnim pitanjima, Financijskom planu, prioritetima za Plan komunalnih aktivnosti, Planu malih komunalnih akcija Mjesnog odbora i Planu potreba, kada se poziv za sjednicu dostavlja članovima Vijeća najkasnije sedam dana prije održavanja sjednice. 


Članak 2.

Ova odluka stupa na snagu osmoga dana od dana objave na oglasnoj ploči u sjedištu Mjesnog odbora.





Ad. 2. Prijedlog spajanja MO Borongaj Lugovi i MO Vukomerec
	Predsjednica VMO-a obavještava nazočne članove kako se na gradskoj razini provodi inicijativa s ciljem smanjenja broja mjesnih odbora, radi omogućavanja efikasnijeg rada istih, kao i postizanja financijskih ušteda. Utvrđeno je kako velik broj mjesnih odbora pokriva područja s populacijom manjom od 3.000 stanovnika te među takve spadaju i MO Borongaj Lugovi i Vukomerec.

	S obzirom na činjenicu da oba MO-a imaju svoje vlastite prostorije, također bi se otvorila mogućnost davanja jednog prostora na stalno korištenje zainteresiranim građanima i udrugama. 

	S obzirom da bi spojeni MO Borongaj Lugovi - Vukomerec pokrivao područje s 3.500 stanovnika, novi VMO bi bio sastavljen od sedam vijećnika.

	Nakon kraće rasprave, predsjednica VMO stavlja prijedlog na glasanje. Sa 3 glasa ZA (Perković, Rižmarić, Miočević), 1 glasom PROTIV (Milković) i 1 glasom SUZDRŽAN (Klanjec) Vijeće donosi



ZAKLJUČAK
[bookmark: _Hlk24016968]o inicijativi za postupkom izmjene područja Mjesnog odbora Borongaj Lugovi


1. Vijeće Mjesnog odbora Borongaj Lugovi je raspravljalo o inicijativi za postupkom izmjene područja Mjesnog odbora.

2. Predlaže se spajanje Mjesnog odbora Borongaj Lugovi s Mjesnim odborom Vukomerec u cijelosti – bez dodatnih izmjena granica. 

3. Ovaj zaključak se dostavlja Vijeću Gradske četvrti Peščenica - Žitnjak na nadležno postupanje.

Ad. 3. Aktualna komunalna problematika
Predsjednica VMO-a je održala sastanak s gđama Stamenkovskom i Karabašić oko problematike remećenja javnog i mira na igralištu u Savudrijskoj ulici, o čemu je riječi bilo na 40. sjednici VMO Borongaj Lugovi. Navedene građanke traže uklanjanje koševa s velikog (južnog) igrališta u Savudrijskoj ulici. Predsjednica obavještava članove kako je u komunikaciji s nadležnim gradskim službama utvrđeno da gradske tvrtke u svom inventaru nemaju plastične table za koševe te stoga iste ne mogu biti postavljene. Iz tog razloga, kao i zbog činjenice da na malom (sjevernom) igralištu postoji nekoliko koševa, predsjednica VMO-a predlaže uklanjanje koševa za košarku s južnog igrališta u Savudrijskoj ulici, uz obnovu postojećih koševa na sjevernom igralištu. Vijeće jednoglasno nakon kraće rasprave donosi



Zaključak

o rješavanju aktualne komunalne problematike 


1. Vijeće Mjesnog odbora Borongaj Lugovi predlaže Vijeću Gradske četvrti Peščenica – Žitnjak da od Podružnice Zrinjevac zatraži.

· skidanju dvaju koševa na manjem igralištu u Savudrijskoj ul. te zamjenu dva od četiri koša na većem igralištu 
· obrazloženje VMO Borongaj Lugovi dio je ovog zaključka


2. Ovaj zaključak dostavit će se na daljnje postupanje Vijeću Gradske četvrti Peščenica – Žitnjak. 


Navedene građanke također su zatražile uklanjanje nepropisno postavljene barake kod boćališta u Savudrijskoj ulici, u kojemu se skupljaju sumnjivi društveni elementi koji remete javni red i mir. S obzirom da VMO nema financijska sredstva za uklanjanje istog, utvrđeno je da su jedine mogućnosti za uklanjanje istog pokretanje peticije za uklanjanje navedenog objekta ili čekanje odluke grada o navedenom objektu.




Ad. 4. Izvješća, pitanja, prijedlozi
U periodu od protekle sjednice nisu zaprimljena dodatna izvješća, pitanja ili prijedlozi.
S obzirom da se nitko drugi nije javio za riječ, ovime je iscrpljen dnevni red, te predsjednica VMO zaključuje 41. sjednicu VMO Borongaj Lugovi u 20:15 sati.






[bookmark: _GoBack]KLASA: 024-08/24-003/1804
URBROJ: 251-13-11-11/002-24-2
Zagreb, 19. rujna 2024.



ZAPISNIK VODIO:			     
Petar Miočević




 Predsjednica Vijeća Mjesnog odbora
Borongaj Lugovi

 Ivana Perković
